Document ID: 31998R2729

KOMMISSIONENS FORORDNING (EF) Nr. 2729/98 af 17. december 1998 om ændring af forordning (EF) nr. 2628/97 om gennemførelsesbestemmelser for så vidt angår indkøringsperioden for ordningen for identifikation og registrering af kvæg
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter (1), særlig artikel 10, litra f), og
ud fra følgende betragtninger:
I Kommissionens forordning (EF) nr. 2628/97 (2), ændret ved forordning (EF) nr. 2105/98 (3), fastsættes gennemførelsesbestemmelser for så vidt angår indkøringsperioden for ordningen for identifikation og registrering af kvæg;
på baggrund af de praktiske vanskeligheder med at omidentificere kvæg født inden den 1. januar 1998 ved anbringelse af nye øremærker bør der for nævnte kvæg i stedet anvendes de tidligere fastlagte regler for kvæg født efter den 1. januar 1998;
de i denne forordning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget -
UDSTEDT FØLGENDE FORORDNING:
Artikel 1
I artikel 1, stk. 6, i forordning (EF) nr. 2628/97 udgår »og er født efter den 1. januar 1998«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 1998.

Labels: 17
0
3
6
12